b'\n_START_ARTICLE_\nJuan Diego Guti\xc3\xa9rrez\n_START_SECTION_\nKlubkarriere\n_START_PARAGRAPH_\nJuan Diego Guti\xc3\xa9rrez, som ogs\xc3\xa5 kaldes "Guti", spillede fra 2015-16 i Universitario i Perus hovedstad Lima. Universitario er \xc3\xa9n af de tre store klubber i landet. De to \xc3\xb8vrige er Alianza Lima og Sporting Cristal. Tilsammen har de tre klubber vundet 66 nationale mesterskaber._NEWLINE_Den 17. juli 2016 annoncerede Vejle Boldklub, at klubben havde skrevet en 4-\xc3\xa5rig kontrakt med Guti._NEWLINE_"Guti" spillede s\xc3\xa6sonens f\xc3\xb8rste fire turneringskampe fra start, men fik siden kun en startplads i DBU Pokalkampen mod Odense Boldklub og spilletid i det sidste lokalopg\xc3\xb8r mod FC Fredericia. I alt blev det til otte kampe for vejlenserne i det f\xc3\xb8rste halv\xc3\xa5r. I vinterpausen sendte VB han derfor retur til Universitario p\xc3\xa5 en halv\xc3\xa5rlig lejeaftale. Her fik Guti\xc3\xa9rrez tre kampe for klubben og vendte sidenhen retur til Vejle Boldklub._NEWLINE_Den 24. juli blev det s\xc3\xa5 offentliggjort, at han blev udlejet til svenske Gefle IF p\xc3\xa5 en halv\xc3\xa5rig kontrakt.'